Source: https://visionist.fi/2011/01/05/logitech-hd-pro-webcam-c910-on-nyt-myos-mac-yhteensopiva/
Timestamp: 2018-12-15 01:42:20+00:00

Document:
Logitech HD Pro Webcam C910 on nyt myös Mac-yhteensopiva | Visionist
5.1.2011 by Visionist
Logitech C910 on nyt yhteensopiva Applen omien iChat-, Photo Booth- ja FaceTime-sovellusten kanssa. Niiden lisäksi Logitechin oma Mac-ohjelmisto mahdollistaa sekä Full HD 1080p -videotallennuksen että yhden klikkauksen latauksen Facebook-, YouTube- ja Twitter-palveluihin. Sovellus integroituu myös saumattomasti sekä iPhoto- että iMovie-sovellusten muokkaus- ja hallintaominaisuuksien kanssa.
Upeita HD 720p -videopuheluita varten Logitech C910 on yhteensopiva Logitechin nopean, helpon ja ilmaisen Logitech Vid HD for Macin kanssa. Lisäksi webbikamera toimii muidenkin videopuhelusovellusten kanssa, joita ovat mm. Skype, Yahoo! Messenger ja Gmail Voice and Video Chat.
Logitech C910 on helppo asentaa Mac-tietokoneisiin ilman mitään lisätarvikkeita. Pienen kokonsa ja tyylikkään ulkoasunsa ansiosta se myös näyttää hyvältä MacBookin, iMacin tai Mac Pron yhteydessä. Webbikamera toimii heti kytkemisen jälkeen mm. iChat-, Face Time-, Photo Booth- ja QuickTime-sovellusten kanssa. Sama webbikamera toimii tietysti myös Windows-pohjaisten tietokoneiden kanssa.
Logitech HD Pro Webcam C910 on saatavana välittömästi 99 euron kuluttajahintaan. Hinta sisältää 23 prosentin arvonlisäveron. Logitech Webcam Software for Mac ja Vid HD for Mac ovat ladattavissa veloituksetta osoitteesta:
http://www.logitech.com/en-roeu/webcam-communications/webcams/devices/6816
Avainsanat : Kommunikointi, Logitech
← Bigben-tarvikkeilla joululahjakonsolit täyteen iskuun
Spotify soi nyt Logitech Squeezebox -verkkomusiikkisoittimissa →

References: HD 
 HD 
 HD 
 HD 
 HD 
 HD